

[image: image1.wmf] 









	Ügyiratszám: 11521- /2023

	Ügyintéző:     Oláhné Baksa Katalin
                              
	Felhatalmazó levél
                       

	
	


TÁMOGATÁSI SZERZŐDÉS

amely létrejött egyrészről 
Kiskőrös Város Önkormányzata 
Székhely: 6200 Kiskőrös, Petőfi Sándor tér 1.
Adószám: 15724784-2-03
Törzsszám: 724782)

Képviseli: Domonyi László polgármester és dr. Turán Csaba jegyző
mint támogató (a továbbiakban: Támogató)

másrészről

Kiskőrös-Erdőtelekért Alapítvány 

Székhely: 6200 Kiskőrös, Nyárfa utca 35.
Adószám: 18362796-1-03
Nyilvántartási száma: 03-01-0001295 
Képviseli: Lengyel Tibor Kuratóriumi elnök

mint kedvezményezett (a továbbiakban: Kedvezményezett)

(a továbbiakban együtt: Felek) között alulírott helyen és napon a következő feltételekkel:
1. Támogató a Kedvezményezettnek Kiskőrös Város Önkormányzatának a Város 2023. évi költségvetéséről szóló 2/2023. (II.23.) önkormányzati rendelete (a továbbiakban: költségvetési rendelet) 5. melléklet 31. cím alatt „Támogatások, megelőlegezések” előirányzatának terhére támogatást nyújt.
2. A támogatás célja: a II. Zahorai Borzsongás - rendezvény költségére utófinanszírozással
(Kormányzati funkció száma, elnevezése a 68/2013. (XII.29.) NGM rendelet szerint: „Önként vállalt feladat 084032 Civil szervezetek program támogatása.
3. A vissza nem térítendő támogatás összege: 430 000, -Ft, azaz Négyszázharmincezer forint, amelyet a Polgármesteri Hivatal Pénzügyi Osztálya Kedvezményezett számára a támogató költségvetési elszámolási számlájáról átutalással a kedvezményezett MBH BANK Nyt-nél vezetett 50500075-15000051 számú számlájára utal át 2023. szeptember 25.  napjáig.
4. Kedvezményezett a támogatást kizárólag a megjelölt cél(ok)ra fordíthatja, más személy vagy szervezet részére támogatásként tovább nem adhatja. A támogatás célnak megfelelő felhasználását Kiskőrös Város Önkormányzat jogosult a helyszínen ellenőrizni.
5. A fel nem használt támogatást Kedvezményezettnek Támogató számlájára vissza kell fizetnie. 

6. Az elszámolást a költségvetési rendelet 17.§-ában, valamint az államháztartáson kívüli forrás átadásáról-átvételéről szóló 16/2015. (VI.18.) önkormányzati rendelet 7.§ (1) bekezdésében foglaltaknak megfelelően a Képviselő-testület Pénzügyi Bizottsága ellenőrzi és dönt annak elfogadásáról.
7. Az elszámolás a mellékelt „Támogatás elszámolása” nyomtatvány és Kedvezményezett nevére és címére kiállított, képviselője által hitelesített számviteli bizonylatok másolatainak benyújtásával történik. A hitelesítést megelőzően szükséges a kedvezményezett képviselője által az eredeti számviteli bizonylatok záradékolása. A záradék szövege: „430 000- Ft a 11521-../2023 iktatószámú támogatási szerződés terhére elszámolva”.
8. Az elszámolást Kiskőrös Város Képviselő-testülete Pénzügyi Bizottságának referenséhez (6200 Kiskőrös, Petőfi Sándor tér 1. emelet 4.) kell benyújtani.
9. Az elszámolás benyújtásának határideje: legkésőbb 2023. szeptember 30. napja. 
10. Kedvezményezett köteles az érvényes adó és társadalombiztosítási szabályokat betartani. Támogató és Kedvezményezett kötelesek továbbá a támogatással kapcsolatos iratokat, valamint a támogatás felhasználását alátámasztó bizonylatokat teljeskörűen az elszámolás elfogadását követő öt évig megőrizni.
11. Kedvezményezett polgári és büntetőjogi felelőssége tudatában a szerződés aláírásával nyilatkozik, hogy nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja.

12. A támogatást Kedvezményezett részére történő átutalás időpontjától a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamattal növelten kell visszafizetnie Támogató számlájára, amennyiben Kedvezményezett nem számol el megfelelően a támogatás felhasználásáról. 
13. Jelen támogatási szerződés 2. sz. mellékletét képezi a Támogató által benyújtható azonnali beszedési megbízás jogát tartalmazó – a Kedvezményezett pénzforgalmi szolgáltatója által igazolt – felhatalmazó levél. A Támogató az azonnali beszedés jogát a Kedvezményezett szerződésszegése miatti visszafizetési kötelezettségének beállta esetén azonnal alkalmazhatja. 
14. A Felhatalmazó levelet 4 eredeti példányban a Kedvezményezett a szerződés aláírásával egyidejűleg a Támogató rendelkezésére bocsátja. Nem teljesítés esetén a visszafizetendő összeget és annak kamatait az állami adóhatóság megkeresésre adók módjára hajtja be.
15. Az államháztartásról szóló 2011. évi CXCV. tv. (továbbiakban: Áht.) 53. § rendelkezése szerint, amennyiben Kedvezményezett az előírt beszámolási kötelezettségének határidőben nem vagy nem megfelelő módon tesz eleget, a kötelezettség teljesítéséig a támogatás finanszírozását fel kell függeszteni. 
16. Kedvezményezett indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani Támogatóhoz, legkésőbb az elszámolási határidő lejártáig. A támogatási szerződés módosításáról Támogató dönt.

17. Kedvezményezett jelen megállapodás aláírásával tudomásul veszi, hogy az információs önrendelkezési jogról és az információszabadságról szóló 2011. évi CXII. törvény rendelkezései alapján Támogató a támogatás kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a Város honlapján közzéteszi, és az adatok hozzáférhetőségét öt évig biztosítja. 

18. Kedvezményezett a pályázat benyújtásával egyidejűleg mellékelte az államháztartáson kívüli forrás átadásáról-átvételéről szóló 16/2015. (VI.18.) önkormányzati rendelet 5.§ (4) bekezdésében felsorolt alábbi mellékleteket: 
a)  a közpénzekből nyújtott támogatások átláthatóságáról szóló 2007. évi CLXXXI. törvény alapján kiállított összeférhetetlenségi nyilatkozatot

b)  közzétételi kérelmet
c)  nyilatkozatot arról, hogy a kérelmezőnek nincs 60 napon túl meg nem fizetett köztartozása, 

d)  nyilatkozatot arról, hogy a kérelmező nem áll csőd,- felszámolási vagy végelszámolási eljárás alatt
19. Kedvezményezett kijelenti:
a) jelen támogatási szerződésben foglalt adatok, információk teljes körűek, valódiak, hitelesek
b)  a nemzeti vagyonról szóló 2011. évi CXCVI. törvény (továbbiakban: Nvtv.), valamint az Áht. rendelkezései alapján – jelen szerződés megkötésének napján – átlátható szervezetnek minősül
c) az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs
d) jelen támogatási megállapodásban meghatározott pénzügyi bizonylatokat, számlákat más támogató felé nem számolja el 
20. Kedvezményezett név, cím, gazdálkodási forma, bankszámlaszám változásait, valamint az ellene indult csőd-, felszámolási és végelszámolási eljárást is a tudomására jutástól számított nyolc napon beül köteles Támogatónak írásban bejelenteni. A bejelentés elmulasztásából eredő károkért a felelősséget Kedvezményezett viseli.
21. Támogató a szerződéstől eláll, amennyiben tudomására jut, hogy Kedvezményezett valótlan adatot/adatokat szolgáltatott.
22. A támogatás a mindenkor hatályos közbeszerzési törvény, és az általános forgalmi adóról szóló törvény szabályai szerint használható fel.

23. Jelen szerződésben nem szabályozott kérdésekben a Ptk., az Nvtv., Áht., az államháztartásról szóló törvény végrehajtásáról szóló 368/2011 (XII.31.) Korm. rendelet, valamint az államháztartáson kívüli forrás átadásáról-átvételéről szóló 16/2015. (VI.18.) önkormányzati rendelet szabályai az irányadóak. 

24. Az esetlegesen felmerülő jogvitákkal kapcsolatban a szerződő felek a Kiskőrösi Járásbíróság kizárólagos illetékességét kötik ki. 
A jelen szerződés 4 számozott oldalból áll és 4 eredeti, egymással megegyező példányban készült, melyből 2 példány Támogatót, 2 példány Kedvezményezettet illet meg. 

Felek a szerződést elolvasás és értelmezés után, mint akaratukkal mindenben megegyezőt jóváhagyólag, cégszerűen aláírják.
Kiskőrös, 2023. szeptember 22.

Támogató
Kedvezményezett

Domonyi László
Dr. Turán Csaba
Lengyel Tibor

polgármester
jegyző
Kuratóriumi elnök
Pénzügyileg ellenjegyzem:

Kiskőrös, 2023. szeptember 22.

Molnár Éva

pénzügyi osztályvezető



KISKŐRÖS VÁROS ÖNKORMÁNYZATA


6200 Kiskőrös, Petőfi Sándor tér 1.








4

_1010557079

